පොලිස් කණ්ඩායමට එරෙහිව ලකුණු 34-25ක ජයක් වාර්තා කළ ගුවන් හමුදාව රාජ්‍ය සේවා දැල්පන්දු තරගාවලියේ ‘ඒ’ කොටසේ සූරතාව අත් කරගැනීමට සමත්විය.පසුගිය වසරේදී ‘බී’ කොටසේ සූරතාව දිනු ගුවන් හමුදාව මෙවර ‘ඒ’ කොටසෙන් තරග කළ පළමු අවස්ථාවේදීම සූරතාව අත් කර ගැනීම විශේෂ සිදුවිමකි.ගුවන්, යුද, පොලිසිය, නාවික, ජනාධිපති ආරක්ෂක ඒකකය, නගර සභාව, තරුණ සේවා සභාව, සහ මහ බැංකුව මෙවර ‘ඒ’ කොටසෙන් තරග වැදුණි.පසුගියදා පොලිස් පිටියේදී පැවැති මේ අවසන් තරගයේ ත්‍යාග ප්‍රදානෝත්සවය යෞවන කටයුතු හා නිපුණතා සංවර්ධන නියෝජ්‍ය ඇමැති දුමින්ද දිසානායක මහතාගේ ප්‍රධානත්වයෙන් පැවැත්විණි..